Dansk Firmaidræt

Dansk Firmaidræt er Danmarks tredjestørste idrætsorganisation med 370.000 medlemmer, som blev stiftet den 20. januar 1946. Dansk Firmaidræt arbejder for at motivere de danske arbejdspladser til firmaidræt og sundhedsfremme.  

Der er tilknyttet 80 lokale firmaidrætsforeninger, fordelt rundt i hele landet, samt en række brancheforbund under Dansk Firmaidræt, der tilbyder et væld af motions- og idrætsaktiviteter til medlemmerne. De fleste medlemmer er tilknyttet via en firmaidrætsklub på deres arbejdsplads, eller er medlem af den lokale firmaidrætsforening som privatpersoner (enkeltpersoner). 

Dansk Firmaidræt har i over 10 år lavet sundhedstjek og forskellige sundhedsfremmende indsatser på danske arbejdspladser.

Dansk Firmaidræts historie 
Historisk set var det roning, der var i centrum for firmaidrætsklubberne i 1860'erne. Det blev senere hen idrætsgrenen fodbold, der tog over, og i fandt fodfæste fra 1910 hos medarbejderne i de danske virksomheder. For at få aktiv del i idrætslivet, blev der dannet firmaidrætsklubber, først og fremmest på de store arbejdspladser i København. Kun ansatte på arbejdspladsen var medlem af klubberne. Dette krav om ansættelse på arbejdspladsen var gældende for klubberne mange år fremover. 

Efterhånden blev netværket større, hvilket medførte indkaldelse til et møde mellem de københavnske klubber. Den første samling i en egentlig firmaidrætsorganisation skete ved stiftelsen af Firmaklubbernes Bold-Union i København i 1921. Manglende officiel accept af firmaidrætten medførte vanskeligheder for klubberne med at få tilstrækkelige spillerpladser. Det blev bl.a. grobund for, at der blev stiftet egentlig by-sammenslutninger startende i midt 1930'erne. De efterhånden flere by-sammenslutninger blev indkaldt til møde d. 20. januar 1946, der resulterede i stiftelsen af Dansk Firmaidræt.

Firmaidræt var fortsat fællesbegrebet for firmaidrætsklubber og by-sammenslutninger, der rekrutterede sine medlemmer fra arbejdspladserne. Sådan forblev det indtil 1980'erne, hvor mange foreninger, specielt de mindre, fandt det nødvendigt revurdere de gældende krav om, at man skulle være ansat i et firma, for at blive medlem af en firmaidrætsklub. Sammenslutningerne blev åbne for alle. Det betød, at levede man op til Folkeoplysningslovens krav, så kunne man komme i betragtning, når det drejede sig om tilskud og anvisning af lokaler.

Udviklingen tog fart, da forbundet kom på tipsloven i 1976. Siden 1980'erne har Dansk Firmaidræt været en hovedidrætsorganisation som Dansk Idrætsforbund og DGI. 

De seneste 25 år har Dansk Firmaidræt skabt en række nye events og motionstilbud målrettet danske arbejdspladser og senest erhvervsskolerne.

Forbundets formænd gennem årene 
 Adolf Agerbæk: 1946-1961
 Henry Agerskov Pedersen: 1961-1967
 Carsten Sørensen: 1967-1968
 Ejgon Bertelsen: 1968-1972
 Karl Randrup: 1972-1979
 Tage Carlsen: 1979-2001
 Peder Bisgaard: 2001- nu

Oversigt over udviklingen i medlemstal 
Graf over udviklingen i medlemstal siden 1946 til 2011. 

Bemærkninger til grafen
 1965: Statsautoriseret revision påbegyndes tilbagevirkende fra 1951. 
 1970: De tre Københavnske Unioner meldes ud af Dansk Firmaidræt.
 1998: De tre Københavnske Unioner indmeldes igen i Dansk Firmaidræt.

Dansk Firmaidræts brancheforbund og foreninger 
Se eksterne henvisninger for link til foreningerne på Dansk Firmaidræts hjemmeside.

Idrætsevents og sundhedstiltag

Idrætsevents 
 Firmaidræt Open 
 Tæl skridt 
 Bike & Run Stafetten
 Xtreme Mandehørm
 Arbejdspladsernes Motionsdag
 Kollegagolf
 Kollegabold
 ES Cup Fodbold
 ES Cup Høvdingebold

Sundhedstiltag 
 SundhedsCertificering
 SundhedsIndex
 SundScore
 Sundhedseksperimentarium og meget mere.

Eksterne henvisninger 
 Dansk Firmaidræts hjemmeside
 Firmaidræt Open 
 Tæl Skridt
Bike & Run
Xtreme Mandehørm
Arbejdspladsernes Motionsdag
Kollegagolf 
Kollegabold
ES Cup Fodbold 
ES Cup Høvdingebold 
SundhedsCertificering  
SundhedsIndex 
SundScore 
Sundhedsexperimentarium
Dansk Firmaidræts blad, FIRMAIDRAET 
Abonner på FIRMAIDRAET 
FIRMAIDRAET på Issuu.com
Foreninger i Dansk Firmaidræt 
Firmaidrætsforbund
Etableret i 1946